
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIAUS KULTŪROS POSKYRIS

AIŠKINAMASIS RAŠTAS
DĖL ŠILUTĖS RAJONO SAVIVALDYBĖS TARYBOS SPRENDIMO 
 „DĖL ŠILUTĖS RAJONO SAVIVALDYBĖS TARYBOS 2023 M. BIRŽELIO 29 D. SPRENDIMO NR. T1-51 „DĖL TARYBOS NARIŲ DELEGAVIMO Į ŠILUTĖS RAJONO SAVIVALDYBĖS MĖGĖJŲ MENO KOLEKTYVŲ PROJEKTŲ VERTINIMO KOMISIJĄ“ PAKEITIMO“ PROJEKTO

2026 m. rugpjūčio 11 d.

	1. Parengto projekto tikslai ir uždaviniai.

	Sprendimo projekto tikslas – pakeisti Šilutės rajono savivaldybės tarybos 2023 m. birželio 29 d. sprendimo Nr. T1-51 „Dėl Tarybos narių delegavimo į Šilutės rajono savivaldybės mėgėjų meno kolektyvų projektų vertinimo komisiją“ 1.1 papunktį, vietoj Alinos Urbonienės įrašant kitą Šilutės rajono savivaldybės tarybos narį. 

	2. Kaip šiuo metu yra sureguliuoti projekte aptarti klausimai.

	Lietuvos Respublikos vietos savivaldos įstatymo 15 straipsnio 2 dalies 4 punktas nustato, kad savivaldybės tarybos išimtinė kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas.
Mėgėjų meno kolektyvų programų konkurso organizavimą, projektų vertinimą ir finansavimą reglamentuoja Šilutės rajono savivaldybės mėgėjų meno kolektyvų programų konkurso organizavimo ir finansavimo Savivaldybės lėšomis tvarkos aprašas, patvirtintas Šilutės rajono savivaldybės tarybos 2023 m. gruodžio 21 d. sprendimu Nr. T1-191.
Atsižvelgiant į tai, kad 2026 m. liepos 30 d. VRK sprendimu Nr. Sp-61 Tarybos narės Alinos Urbonienės įgaliojimai pripažinti nutrūkusiais nesuėjus terminui, tikslinga pakeisti Šilutės rajono savivaldybės tarybos 2023 m. birželio 29 d. sprendimo Nr. T1-51 „Dėl Tarybos narių delegavimo į Šilutės rajono savivaldybės mėgėjų meno kolektyvų projektų vertinimo komisiją“ 1.1 papunktį, vietoj Alinos Urbonienės įrašant Saulių Bukantą.

	3. Kokių pozityvių rezultatų laukiama.

	Bus užtikrintas Šilutės rajono savivaldybės tarybos atstovavimas Mėgėjų meno kolektyvų projektų vertinimo komisijoje ir sudarytos sąlygos tinkamam komisijos darbui.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Priėmus sprendimo projektą, bus pakeistas Šilutės rajono savivaldybės tarybos 2023 m. birželio 29 d. sprendimo Nr. T1-51 „Dėl Tarybos narių delegavimo į Šilutės rajono savivaldybės mėgėjų meno kolektyvų projektų vertinimo komisiją“ 1.1 papunktis.
Taip pat turės būti pakeistas Šilutės rajono savivaldybės mero 2023 m. spalio 23 d. potvarkis Nr. M1-399, kuriuo patvirtinta Mėgėjų meno kolektyvų projektų vertinimo komisijos sudėtis, vietoj Alinos Urbonienės įrašant Saulių Bukantą.
Kitų teisės aktų keisti ar panaikinti nereikės.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Nereikalingas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Švietimo, sporto ir kultūros skyriaus Kultūros poskyrio vyr. specialistė Kristina Kožemiakinienė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Mėgėjų meno kolektyvų projektų vertinimo komisija.

	10. Kiti, autorių nuomone, reikalingi pagrindimai ir paaiškinimai.

	Nėra.




Vyr. specialistė 		                                     	                     Kristina Kožemiakinienė

